Mõisaküla 30. jaanuar 2024 nr

**Riigivara otsustuskorras omandamine (Kivi tn, Männi põik ja**

**Kivi põik piirkonna elamukvartal)**

Mulgi Vallavalitsus esitas Maa-ametile 13.11.2023 kirja nr 5-6/1766-4, milles soovis jätkata 19.12.2022 taotlusega nr 5-6/1766 algatatud menetlust omandada Mulgi vallale Abja-Paluoja linnas Kivi ja Männi tänaval asuvad kinnistud (sihtotstarbega elamumaa).

Riigivaraseaduse (edaspidi RVS) § 33 lõike 11 punkti 1 kohaselt võib elamumaaks sobivat kinnisasja võõrandada kohaliku omavalitsuse üksusele RVS § 34 lõikes 11 nimetatud tingimustel. Kui vara on vajalik kohaliku omavalitsuse üksusele elamumaaks, on kehtiva riigivaraseaduse alusel kinnisasja müügihind 50% selle harilikust väärtusest ning müügihind tuleb tasuda seitsme aasta jooksul lepingu sõlmimisest arvates. RVS § 34 lõige 11 sätestab, et sama paragrahvi lõikes 1 nimetatud müügihinnast arvatakse maha kohaliku omavalitsuse üksuse poolt kinnisasjale tehtud kasulikud kulutused, kui nendega on kinnisasja oluliselt parendatud.

Rahandusministeeriumi selgitusel saab kasulikud kulutused müügihinnast maha arvata müügitehingu ja müügihinna tasumise vahelisel ajal tehtud kasulike kulutuste eest. RVS ja teiste seaduste muutmise seaduse (712 SE) seletuskirja kohaselt saab maha arvata ainult neid kulusid, mida kohalik omavalitsus on teinud oma eelarvevahenditest, mille hulka arvestatakse ka KOVi poolt võetud laen. Tehtavaid kulutusi on võimalik müügihinnast maha arvestada seetõttu, et tasu maksmiseks on KOVil aega kuni seitse aastat. Muudatuse eesmärgiks on motiveerida KOVi tegelema võimalikult kiiresti maa väärindamisega ja kasutusele võtuks ettevalmistamisega.

Tulenevalt eeltoodust ja võttes aluseks kohaliku omavalitsuse korralduse seaduse § 6 lõike 3 punkti 2, riigivaraseaduse § 33 lõike 1 punkti 11 ja § 63

**Mulgi Vallavolikogu** **o t s u s t a b:**

1. Taotleda Mulgi vallale alla hariliku väärtuse riigi omandis olevate elamumaaks sobilike kinnisasjade võõrandamist Abja-Paluoja linnas Kivi tn, Männi põik ja Kivi põik piirkonnas järgnevalt:
	1. **Kivi tn 1** (reg osa nr 248950) suurusega 2237 m², kinnistu turuväärtuse 5700 eurot;
	2. **Kivi tn 1a** (reg osa nr 397650) suurusega 2846 m², kinnistu turuväärtus 6700 eurot;
	3. **Männi põik 1** (reg osa nr 232950) suurusega 2967 m², kinnistu turuväärtus 7000 eurot;
	4. **Männi põik 2** (reg osa nr 258050) suurusega 2341 m², kinnistu turuväärtus 5900 eurot;
	5. **Männi põik 4** (reg osa nr 246550) suurusega 2503 m², kinnistu turuväärtus 6000 eurot;
	6. **Männi põik 6** (reg osa nr 245450) suurusega 2723 m², kinnistu turuväärtus 6400 eurot;
	7. **Kivi tn 5** (reg osa nr 257550) suurusega 2601 m², kinnistu turuväärtus 6300 eurot;
	8. **Kivi tn 9** (reg osa nr 263050) suurusega 2590 m², suuruse kinnistu turuväärtus 6200 eurot;
	9. **Kivi tn 11** (reg osa nr 282750) suurusega 2460 m², kinnistu turuväärtus 5900 eurot;
	10. **Kivi tn 13** (reg osa nr 410950) suurusega 2637 m², kinnistu turuväärtus 7100 eurot;
	11. **Kivi tn 10** (reg osa nr 258350) suurusega 4060 m², kinnistu turuväärtus 9600 eurot;
	12. **Kivi tn 12** (reg osa nr 247150) suurusega 4099 m², kinnistu turuväärtus 9700 eurot;
	13. **Kivi tn 14** (reg osa nr 264450) suurusega 3861 m², kinnistu turuväärtus 9300 eurot;
	14. **Kivi tn 16** (reg osa nr 435650) suurusega 3665 m², kinnistu turuväärtus 8900 eurot;
	15. **Kivi tn 18** (reg osa nr 309050) suurusega 4006 m², kinnistu turuväärtus 9500 eurot;
	16. **Kivi põik 1** (reg osa nr 309150) suurusega 2012 m², kinnistu turuväärtus 5700 eurot;
	17. **Kivi põik 2** (reg osa nr 233450) suurusega 3864 m², kinnistu turuväärtus 9400 eurot;
	18. **Kivi põik 3** (reg osa nr 243350) suurusega 2011 m², kinnistu turuväärtus 5100 eurot;
	19. **Kivi põik 4** (reg osa nr 1532250) suurusega4096 m², kinnistu turuväärtus 9700 eurot;
	20. **Kivi põik 5** (reg osa nr 248550) suurusega 2036 m², kinnistu turuväärtus 5200 eurot;
	21. **Kivi põik 7** (reg osa nr 333450) suurusega 2006 m², kinnistu turuväärtus 5100 eurot;
	22. **Kivi tn 7** (reg. osa nr 705950) suurusega 2519 m², kinnistu turuväärtus 6000 eurot.
2. Jätkata punktis 1 nimetatud kinnistute riigivara võõrandamise menetlust kõigi 22 kinnisasja osas, mille väärtus kokku on 156 400 eurot ning millest kohalik omavalitsus peab tasuma 50% ehk 78 200 eurot.
3. Anda nõusolek punktis 1 nimetatud omandatavatele kinnisasjadele hüpoteegi seadmiseks ning kinnistute müügihind tasuda osamaksetena seitsme aasta jooksul 2024-2030 järgmiselt:
	1. 2024. aasta III kvartalis 11 100 eurot;
	2. 2025. aasta III kvartalis 11 100 eurot;
	3. 2026. aasta III kvartalis 11 200 eurot;
	4. 2027. aasta III kvartalis 11 200 eurot;
	5. 2028. aasta III kvartalis 11 200 eurot;
	6. 2029. aasta III kvartalis 11 200 eurot;
	7. 2030. aasta III kvartalis 11 200 eurot.
4. Nõustuda võõrandamisega kaasnevate kulude sh. notaritasude, riigilõivu ja hindamisaruande tellimise kulude tasumisega.
5. Nõustuda vähese tähtsusega riigiabi saamisega punktis 1 toodud maade omandamiseks summas 78 200 eurot ning riigiabi registrisse vastava kande tegemisega.
6. Volitada Mulgi Vallavalitsust esitama riigivara võõrandamiseks vajalikud dokumendid Maa-ametile ja sõlmima ostu-müügi lepingut.
7. Otsus jõustub teatavakstegemisest.
8. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling

Volikogu esimees